مولابخش رئیسی ( دومی بهر )
انچوش من گوشتگ ات که مستل ءِ هچ زانگ نه بیت پرچه مزن انت . نامداریں لیبی ے بیتک بلے ، آئی ءِ باندات ءّ تامرءِ ته ءّ گپ جنگ نه بیت . دومی کارست مات انت ، هیر آ وّ شیمک ءِ نادراهی ءِ آماچ انت . ما گوشت کنیں داں ادءّ تامرءِ سیاهگ ءِ دو شاهل انت ، سیمی شاهل بُنی کارست ءِ جندانت که آ هم زانگ نه بیت پرچه پاکستان ءِ راجی ٹیم ءّ گچین کنگ بیتگ ؟؟ .
تامرءِ سیاهگ ءِ ته ءّ هرکارے ءِ بایدانت سّوّبے به بیت چاروک بید ء سّوّب ءّ هچ چیزے ءّ نه من ایت .
کارست ءُ گوازی
من آ دگه کارستاں وّ نزاناں بلے عبدالرحمن گمنام باز شریں تامراستالے سینماءّ شری ءِ سرءّ زانت گوازی ءِ ( اکٹینگ ) زات ءّ شری ءّ پجه کارایت ، هندءِ سینماءِ گوستانک ءّ الکاپی ءّ سرپدانت ءُ پیسریگیں تامرانی ته ءّ که گوازی کتگ ےٌ ، یک شریں دروشمے ءّ وت ءّ ےٌ بیش داشتگ ات . من نه زاناں پرچه اے تامرءِ چوش نزور گوازی کنت ؟؟ . یک سوجکارے بایدانت درستاں چے پیسر گوازی ءِ زات ءّ بزانت ، ءُ کارست ءّ بِلٌیت وتی داب ءّ گوازی به کنت ، اگاں گوازی ے کُت نه کُت ، گڑا سوجکار وتی تئی هیال ءِ گوازی ءِ باندات ءّ په تامراستال ء درشانیت وتی پگرءّ گوشیت .
تامر ساچی چی ے ؟؟؟
تامر ساچی ءِ ته ءّ سئے ( ۳) پدانک انت که سکیں مزنیں بستارے دارانت اگاں اے سئے پدانکانی سرءّ شری ءّ کار کنگ مه بیت تامر بیران بیت . اے سئے پدانک چوش انت
اے سئے ایں پدانک سکیں مزنیں بستارے دارانت ، اے سئے اینانی ته ءّ پیش ساچگ ( Pre Production ) گیشتر دلگوش کرزایت . اے پدانک ءِ ته ءّ یک شریں سیاهگے شوهازگ بیت اے سیاهگ ءّ بیت کنت سوجکار جند نبشتگ به کنت که اے دروشم ءّ ندکاریں سوجکار گوش انت ، یا بیت کنت هرجکشٌ اے سیاهک ءّ نبشتگ به کنت که بایدانت تامر سیاهگ ءّ دراهیں رپکاں بزانت . یا هم بیت هرجکشٌ یا سوجکار دگه یکے ءّ په سیاهگ ءِ نبیسگ ءّ به پرماینت . تامر ءِ سیاهگ که در گیجگ یا نبیسگ که بیت یا سوجکار په اے سیاهگ ءّ هرجکشے در گیجیت ، یا هرجکش په اے سیاهگ ءّ سوجکارے در گیجیت یا سیاهگ نبیس آ دوئینانی ( سوجکار ءُ هرجکشٌ ) رند ءّ ترایت ءُ دراش گیجیت . اے کا بیت انت . سوجکار وتی همکاراں گچین کنت . چه درستاں پیسر سوجکار دو کس په وت گچین کنت که تامر ساچگ ءِ کاراں دیم ءّ به برانت پرچه که سوجکار دراهیں وت نه کنت نه بایدانت هم دراهیں کاراں وت به کنت اے دوئیں کس چوش انت
اولی ءِ کار تامر استالانی گچین کنگ ءُ کارانی گوم ، گیگ کنگ ءُ تامر ساچگ دراهیں کارانی چوشکه تامرءِ ساچگ ءِ دراهیں کساں که تامرءِ ساچگ ءّ هوارانت ، آیاں گوں یک ءّ دگرءّ همبند کنگ ءُ ٹهینگ انت .
دومی ءِ کار تامرءِ هرج ءّ گوں ساچگ ءّ همتنگ کنگ ، تامراستالانی ساجو کنگ په بُتگری ءّ جاهانے که تامر ماں ساچگ بیت در گیجگ ، دزبوجانی در گیجگ ، ورد ءُ وراک ءِ ٹهینگ ، تامر استال ءِ ، درستیں کسانے که تامر ساچی ءّ هوارانت آیاکی زرانی دیگ ابید سوجکار ءّ تامر ساچگ ءّ کاگدانی گوم ءُ گیگ کنگ چوشکه تامر ساچگ ءِ موکل انت ( مجوز ساخت ) ءُ دراهیں اداره آں چے کمک گرگ انت .
باید چوش به گوشاں اے سکیں دراجیں ترانے که وت یک کتابے بیت کنت ، من گونڈ گران اش کناں . تامر لیاری بندیجاهے بے دیوالیں ته ءّ اے پدانک سرءّ شری ءِ سرءّ کار کنگ نه بیتگ پر چه که اکاں تامرءِ اے پدانک ءِ سرءّ الکاپی ءّ کار کنگ به بیت تامر باز وش جوڑ کنگ بیت .